રાજકોટ જામનગર રોડ ઉપર આવેલ મનહરપુરમાં રીક્ષા પાર્ક કરવા બાબતે આહીર જૂથ દ્વારા કોળી યુવક ઉપર હુમલો કરવાની ઘટના હત્યામાં પરિણમ્યા બાદ યુનિવર્સીટી પોલીસે કુલ 10 આરોપીઓની ધરપકડ કરી હતી કોળી સમાજ દ્વારા પોલીસ કમિશ્નરને રજૂઆત કર્યા બાદ ગત રાત્રે કોળી યુવકનો મૃતદેહ અમદાવાદથી રાજકોટ લઇ આવવામાં આવ્યો હતો અને પોસ્ટમોર્ટમ રૂમ ખાતે રાખવામાં આવ્યો છે પરિવારજનોએ આરોપીઓની જાહેરમાં સરઘસ કાઢી સરભરા ન થાય ત્યાં સુધી મૃતદેહ સ્વીકારવાનો ઇન્કાર કરી દેતા પોલીસ સ્ટાફમાં દોડધામ મચી જવા પામી છે.